[Foto’s] Bril op vloer vir kunswerk aangesienFoto: TJ Khayatan (@TJCruda, Twitter) Wat sou gebeur as jy ŉ bril op die vloer in ŉ kunsmuseum neersit? Tieners het onlangs ŉ oproer veroorsaak toe hulle die bril op die vloer van die Museum van Moderne Kuns in San Francisco geplaas het. Besoekers het dit vir ŉ kunswerk aangesien en foto’s daarvan begin neem. Een van die tieners, TJ Khayatan (17), het besluit om dié poets te bak, nadat hy en sy vriende nie beïndruk was met die kuns in die museum nie. Binne minute het ŉ groep besoekers rondom die bril begin vergader en die “dieper betekenis” daarin gesoek. TJ het die publiek se reaksies begin afneem en later die grappige eksperiment op Twitter gedeel. Die oorspronklike plasing is reeds meer as 40 000 keer gedeel. Volgens hom was die moeilikste om die bril weer op te tel en weg te loop asof niks gebeur het nie.